CELEX: 62008TN0300
Language: el
Date: 2008-08-01 00:00:00
Title: Υπόθεση T-300/08: Προσφυγή της 1ης Αυγούστου 2008 — Hoo Hing κατά ΓΕΕΑ — Tresplain Investments (Golden Elephant Brand)

27.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/21
            
         Προσφυγή της 1ης Αυγούστου 2008 — Hoo Hing κατά ΓΕΕΑ — Tresplain Investments (Golden Elephant Brand)
   (Υπόθεση T-300/08)
   (2008/C 247/41)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Hoo Hing Holdings Ltd (Romford, Ηνωμένο Βασίλειο) (εκπρόσωπος: M. Edenborough, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Tresplain Investments Ltd (Hong Kong, Κίνα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών της 7ης Μαΐου 2008 στην υπόθεση R 889/2007-1, καθό μέτρο κρίνει ως απαράδεκτο τον λόγο που αντλείται από ακυρότητα που προβλέπει το άρθρο 51, παράγραφος 1, στοιχείο α', του κανονισμού 40/94,
            
         
               —
            
            
               επικουρικώς, να τροποποιήσει την απόφαση του πρώτου τμήματος προσφυγών της 7ης Μαΐου 2008 στην υπόθεση R 889/2007-1 και να αποφανθεί ότι ο λόγος που αντλείται από ακυρότητα που προβλέπει το άρθρο 51, παράγραφος 1, στοιχείο α', του κανονισμού 40/94 είναι παραδεκτός και βάσιμος,
            
         
               —
            
            
               να τροποποιήσει την απόφαση του πρώτου τμήματος προσφυγών της 7ης Μαΐου 2008 στην υπόθεση R 889/2007-1 και να αποφανθεί ότι ο λόγος που αντλείται από ακυρότητα που προβλέπει το άρθρο 51, παράγραφος 1, στοιχείο β', του κανονισμού 40/94 είναι παραδεκτός και βάσιμος,
            
         
               —
            
            
               στο βαθμό που θα τροποποιήσει την απόφαση του πρώτου τμήματος προσφυγών της 7ης Μαΐου 2008 στην υπόθεση R 889/2007-1 όπως ζητεί η προσφεύγουσα, να την τροποποιήσει ούτως ώστε να κηρύσσει την ακυρότητα του κοινοτικού σήματος 241 810 βάσει του ενός ή του άλλου λόγου ή ακόμη και των δύο,
            
         
               —
            
            
               να καταδικάσει το ΓΕΕΑ ή την αντίδικο ενώπιον του τμήματος προσφυγών στα δικαστικά έξοδα. Επικουρικώς, να καταδικάσει αλληλεγγύως το ΓΕΕΑ και την αντίδικο ενώπιον του τμήματος προσφυγών στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: εικονιστικό σήμα «Golden Elephant Brand»  για προϊόντα της κλάσεως 30 — κοινοτικό σήμα 241 810
   
      Δικαιούχος του κοινοτικού σήματος: η αντίδικος ενώπιον του τμήματος προσφυγών
   
      Αιτούσα την κήρυξη της ακυρότητας του κοινοτικού σήματος: η προσφεύγουσα
   
      Σήμα του οποίου δικαιούχος είναι ο αιτών: μη καταχωρισμένο εικονιστικό σήμα «Golden Elephant» που χρησιμοποιείται στο Ηνωμένο Βασίλειο
   
      Απόφαση του τμήματος ακυρώσεως: απόρριψη της αιτήσεως ακυρώσεως
   
      Απόφαση του τμήματος προσφυγών: ακύρωση της απόφασης του τμήματος ακυρώσεως
   
      Λόγοι ακυρώσεως: το τμήμα προσφυγών διέπραξε σφάλμα κρίνοντας ως απαράδεκτο τον λόγο που αντλείται από το άρθρο 51, παράγραφος 1, στοιχείο α', του κανονισμού 40/94 και παραλείποντας να κρίνει ως παραδεκτή και βάσιμη την ένσταση κατά της καταχωρίσεως βάσει του άρθρου 51, παράγραφος 1, στοιχείο β', του κανονισμού 40/94.